Find kærligheden i køleskabet med Samsungs nye dating-app

Okay, Valentinsdag var igår, men vil du sikre dig at have en at fejre dagen med næste år, så skal du investere i et intelligent køleskab, mener i hvert fald Samsung. Koreanerne har snittet en dating-app, Refrigerdating, der kan bruges sammen med Samsung Family Hub-køleskabet, et 20.000 kroners køleskab med en trykfølsom skærm på døren.

Med app’en kan du tage et foto af indholdet i køleskabet og dele det, i håbet om at indholdet kan tænde interessen fra en person af det køn, du jagter. På samme måde kan du i bedste Tinders-stil swipe gennem andre kærlighedshungrende brugeres køleskabsbilleder, indtil du finder et, hvor indholdet matcher din egen smag.

Her er indholdet af Felix og Andrews køleskabe …

Ideen bag den nye dating-app er, at indholdet i dit køleskab fortæller meget om hvem du er. Og så giver den også en god mulighed for at undgå de vandaler, der sætter Nutella i køleskabet.

– Vi håber folk kan møde under mere ærlige eller gennemsigtige omstændigheder ved hjælp af køleskabets indhold, fordi det kan fortælle dig meget om personligheden, siger Elin Axelsson, PR-manager hos Samsung Electronics Nordic, i en pressemeddelelse.

Ideen til app’en er opstået i, af alle steder, Sverige. Ifølge Eurostats består næsten halvdelen af alle husstande i vores broderland af enlige voksne uden børn.

Find kærligheden i køleskabet med Samsungs nye dating-app